paragraph_text: Scenarij su napisali Klimov i Ales Adamovič, bjeloruski književnik koji je i sam kao dječak sudjelovao u 2. svjetskom ratu. Bio je to i zadnji Klimovljev film: nakon njega posvetio se radu u filmaškim institucijama. Planirao je još napraviti ekranizaciju romana Majstor i Margarita te film o Staljinu, no planove nije realizirao i odustao je od snimanja uopće rekavši da nema više tema koje želi obraditi.